SHBA: Mijëra pjesëmarrës në mitingje kërkojnë reformën e imigracionit
Një prej mitingjeve më masive u mbajt në Uashington, ku demonstruesit shprehën mbështetjen për çështjen e legalizimit të imigrantëve
“ We are all Americans”, Ne jemi të gjithë amerikanë! Organizatorët e quajtën Dita Kombëtare e Veprimit për Drejtësinë ndaj Imigrantëve - por për shumë nga imigrantët që morën pjesë në manifestimin e djeshëm, ishte thjesht “La Marcha” - Marshim. Në kushtet kur Kongresi Amerikan nuk ka gjetur një zgjidhje për çështjen e reformës së imigrantëve, dhjetra mijëra vetë marshuan në kryeqytetin e vendit, me kërkesën që imigrantëve t’u dëgjohet fjala. Ndërsa protestuesit valëvisinin flamuj amerikanë me thirrjet “Yes, we can, - Po, ne kemi forca”, vëzhguesit thanë se energjia e protestave në mbarë vendin të kujton lëvizjen për të drejtat civile të viteve 1960. Daniel Parra, Drejtor i Korporatës së Zhvillimit Ekonomik të Hispanikëve, një shoqatë që konsulton imigrantët që duan të kenë shëtpitë e tyre dhe të fillojnë biznese, thotë se debati lidhur me atë që duhet bërë me rreth 11 milionë imigrantë të paligjshëm e ka bashkuar komunitetin e hispanikëve, si asnjë tjetër. ". - thotë ai. Por Kongresi duket se është i ndarë lidhur me zgjidhjen e kësaj çështjeje. Javën e kaluar, ligjvënësit amerikanë miratuan një ligj, sipas të cilit imigracioni i paligjshëm trajtohet si krim, por nuk arritën një kompromis për ligjërimin e punonjësve pa dokumente. Në një intervistë që dha në programin televiziv “This Week” të rrjetit ABC, ligjvënësi Xhon Boehner ishte i të njëjtit mendim, se reforma e imigracionit është tepër e nevojshme, por shtoi se në plan të parë duhet të jetë zbatimi i ligjit. "- tha ligjvënësi. Shumica e imigrantëve të paligjshëm në Shtetet e Bashkuara, janë hispanikë, që janë pakica më e madhe dhe që po rritet më me shpejtësi në Shtetet e Bashkuara. Sipas Zyrës Cencus të Regjistrimit të Popullsisë, deri në vitin 2050 do të ketë mbi 100 milionë njerëz me origjinë hispanike, që jetojnë në Shtetet e Bashkuara, ose rreth një në katër amerikanë. Koordinatori i mitingut të djeshëm, Erik Gutirrez, thotë se politikanët nuk i kushtojnë rëndësinë e duhur këtij komuniteti, që në fakt është në dëm të tyre. thotë ai. Mitingu i djeshëm në Washington ishte vetëm njëri prej dhjetra mitingjeve që u zhvilluan në mbarë vendin. Gutirrez thotë se janë në plan të zhvillohen edhe mitingje të tjera për të ushtruar trysni ndaj Senatit Amerikan, që të miratojë një program për dhënien e vizave të punës, dhe për t’u dhënë imigrantëve të paligjshëm një mundësi ligjore drejt qytetarisë amerikane.//lk